Home -- Aymara -- Perform a PLAY -- 135 (The schedule 3)
135. Multanaka 3
(autonac callen sarnakeri)
Niño: “Payïr yatichäwi Jacañ apnakan Escuelata: Multa.”
(Atipäwi fiesta)
Atipäwi fiestachapjäna. Janiw cuna armsa aptapcataynati. Cunapachatejj sacerdotenacajj trompetanac toct’apjjänjja uqhamrac Israel jakenacajj art’apjjataynajja, Ucat Diosajj jach’a perkanacapjja allinucutaynawa.
Diosajj jupanacampïnwa uqhamarac israelitanacajj takpach catuntñampïnwa. Atipirinacajja fiest lurapjjäna. Ucampisa mayniw jamasat tiendapar saratayna. Tatitun jarc’atap amtampipiniw lurawayatayna.
Diosajj sänwa: “Jan ajjsarapjjamti. Ciudadaj amparanacamanquiw. Ucampis sisct ucjj pokhapjjataw. Janiw qhitisa cuns jupatac catusiñapäquiti.”
Diosajj khan parlasqui cuna pachatejj camachinacap arsqui ucjajja. Ucampis Acan jupajja janiw ajjsart’as catokcataynati.
Acán: “Cunas ucajja kalanac llojjetat taypit uñstasinqui? ¡Mä suma babilonia abrigoraquisä! ¡Kori ucat kollke! Janiw uc jaytjquiristi. Janiraquiw qhitis uñjquituti.”
Ucampisa janiw cuna radaras uñjcaspati, Diosan filmadorapaw kal catji. Diosan nayrapajj Acanarojj arcascänwa tiendapcama, ucan orakeruw imanti.
Ucasti yakha marcaw catuñatac wactjje. Uñaqkerinacajj suma yatyäwi apani.
Espía: “Josué, Hai ucajj jisc’a marcaquiw. 3000 soldadonacampejj jasac catuntañanejj.”
Ucampisa soldadonacajj atipjataw cutt’anjjapjje. 36 jakenacaw jaltanisin jiwarapjjatayna. Josué jupajj Diosaruw art’atayna.
Josué: “Cunat acajj pasapjjetu? ¿Cunats jan yanapipjjesta?”
Diosajj sänwa: “Jumanacaw juchanïpjjta. Lunthatasipjjtawa. Uc asquichasipjjam ucatwa yanapjjapjjäma.”
Take cunaw khantatayna. Acán jupajj aresjjataynawa. Mayniww juchanchasitayna ucat takeniw mutuñanacapäna. Mä choferojj wila luz semáforo pascaspas uqhamawa ucat accidentenjja yakhanacaw jiwarapjje. Transiton reglanacapajja kollkempiw phokhasi, ucampisa Diosan camachiptï pacjäñanïjja, janiw kollkemp camacsnasa. Acanajj kalamp c’upjjataw jiwawayi laquisiñ chekana.
Jichhastï ¡sum ist’apjjam! Cheka Diosajja munasiriraquiwa, wali jach munasiri. Mutuñjja juma naya ctokañasäquijja Jesusaw cruzan mutuwayi. Jumatï juchanacam laycu jiwatapjja uqhamarac jacatatatapjja iyawsätajja, uqhamajja Diosajj inaruw multanacamsa tucuyani.
Uñstirinaca: Parliri, niño, voz de Dios, Acán, espía, Josué
© Copyright: CEF Germany
eng_Latn ayr_Latn oci_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn eng_Latn